text: Oprykkere fik første sejr i håndboldligaen
  25 september 2016 kl. 15.28
  TM Tønder vandt søndag med 27-25 over Aarhus Håndbold. Det er holdets første sejr i landets bedste håndboldrække.
  Det var næppe forventet at TM Tønder skulle vinde over topholdene Skjern Håndbold og Team Tvis Holstebro.
  Umiddelbart virkede det også til at være en stor mundfuld mod Erik Veje Rasmussens tropper fra Aarhus Håndbold – som dog også havde tabt de to første kampe.
  Men søndag lykkedes det så. Hjemme i Tønderhallen fik Tøndringerne deres første sejr. Efter 15-14 ved pausen blev det til slutresultat 27-25.
  Topscorer for TM Tønder blev Rune Scrøder med syv mål.
  Derimod kunne Sønderjyske ikke drage fordel af hjemmebanefordelen i søndagens andet opgør. De måtte sende Bjerringbro/Silkeborg hjem med en sejr på 28-26.
  Efter søndagens kampe ligger TM Tønder på niendepladsen, mens Sønderjyske ligger nummer 12.
  Mandag klokken 19.30 tager KIF Kolding København imod HC Midtjylland.
  